અખિલ ભારતીય કાર્યકારી મંડળ કેરલમાં માર્ક્સવાદી કમ્યુનિસ્ટ પાર્ટી દ્વારા રાષ્ટ્રીય સ્વયંસેવક સંઘ તથા અન્ય વિરોધીઓના વિરુદ્ધમાં નિરંતર હિંસાની કઠોર શબ્દોમાં નિંદા કરે છે. કેરલમાં ૧૯૪૨માં કાર્ય પ્રારંભની સાથે જ સંઘ દ્વારા કેરળના નાગરિકોમાં રાષ્ટ્રીય ભાવના, એકતા તેમજ એકાત્મતાનો ભાવ ઉત્પન્ન કરવાના પવિત્ર કાર્ય તેમજ સંઘની લોકોમાં સતત વધતી લોકપ્રિયતા તેમજ પ્રભાવને કારણે હતાશ થઈને વામપંથીઓ, મોટાભાગે માર્ક્સવાદી કોમ્યુનિસ્ટ પાર્ટીના લોકો સંઘની શાખાઓ તેમજ કાર્યકર્તાઓ પર હિચકારા આક્રમણ કરી રાષ્ટ્રીય સ્વયંસેવક સંઘને સમાપ્ત કરવાના નિષ્ફળ પ્રયાસો કરી રહ્યા છે. માર્ક્સવાદ, એક વિચારધારાને નાતે પોતાની મૂળ પ્રવૃત્તિથી કેવળ અસહિષ્ણુ જ નહીં, પરંતુ સરમુખત્યાર પણ છે.